Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1995. évi CXIX. törvény 3. §-a megfelelő felhatalmazást ad a biztosítóintézet részére, hogy a szerződést kötő személyek adatait a
Paragraph Index: 1313

1995. évi CXIX. törvény 3. §-a megfelelő felhatalmazást ad a biztosítóintézet részére, hogy a szerződést kötő személyek adatait a biztosítási ügynököknek kiadja. (42/K/1999) 2000/88/II. szám Az adatvédelmi biztos eljárását nemcsak az ügyfelek, hanem maguk a biztosítótársaságok is kezdeményezték. Egy konzultációs ügyben a Nationale-Nederlanden Magyarország Biztosító Rt. vezérigazgatója abban a kérdésben kért vizsgálatot, hogy az ING holdinghoz tartozó vállalatok közös használatú adatbázisának kialakítására vonatkozó elképzeléseik az adatvédelmi törvénynek megfelelnek-e. Az adatvédelmi biztos válaszában kifejtette, hogy az adatbázisban szereplő adatok kezelésére és továbbítására csak az érintettek külön és kifejezett hozzájárulása mellett van lehetőség. A holdinghoz tartozó társaságok azonban a hozzájárulás megtagadása esetén sem zárkózhatnak el a szerződés megkötésétől. A hozzájárulás előfeltétele, hogy az érintetteket tájékoztassák arról, hogy a nyilvántartásból pontosan mely vállalatok és milyen célból szerezhetnek adatokat, illetve hogy az adatokat mennyi ideig tárolják. A fentiekre tekintettel az adatvédelmi biztos javasolta, hogy a hozzájáruló nyilatkozat ne váljon a szerződés részévé, hanem az adatkezelők azt külön lapon fogalmazzák meg. Emellett a tervezett hozzájáruló nyilatkozatban az adatkezelők túlságosan tágan határozták meg a kezelhető személyes adatok körét, hiszen az adatkezelés célhoz kötöttségének elve alapján elegendő lenne, ha a nyilvántartásba az érintetteknek csupán a név- és lakcímadatai kerülnének. Amennyiben az elkülönített adatbázis létrejöttéig össze kívánják kapcsolni adatbázisaikat, ennek technikai, szervezési és felelősségi kérdéseiről az ügyfeleket tájékoztatni kell. Az adatállományok összekapcsolása azonban még így is sok esetben több, ki nem küszöbölhető veszélyt rejt magában. (33/K/1999) Áruküldők, direkt marketing cégek Az e körbe tartozó beadványok két jól elkülöníthető csoportra oszthatók. Az egyik csoportba tartoznak a csomagküldő vagy valamilyen szolgáltatást kínáló cégek elleni panaszok, a másikba azok, melyek a Központi Adatfeldolgozó, Nyilvántartó és Választási Hivatal (Köanyv), illetve helyi nyilvántartó szerv direkt marketing célú adatszolgáltatását sérelmezik. Az utóbbi ügycsoportról általánosságban az mondható el, hogy rendszerint nem tapasztaltunk jogsértést, hanem a hatályos jogi szabályozás — nevezetesen, hogy a nyilvántartó szervek pénzért szolgáltathatnak adatot — vet fel aggályokat a panaszosokban. A jogszabályi háttér (adatok forrása, tájékoztatási kötelezettség stb.) bemutatásával a korábbi évek beszámolóiban részletesen foglalkoztunk, ezért ennek ismertetésétől most eltekintünk. Mostanában már nem az a panasz, hogy a direkt marketing törvényben foglalt tájékoztatási kötelezettségüknek nem tesznek eleget azok, akik levélben keresik meg szolgáltatásukkal az állampolgárokat, hanem rendszerint azt kifogásolják és kérdezik a panaszosok, hogy a Köanyv Hivatal miért jogosult adatot kiadni. Amikor a címzett azt olvassa egy küldeményen, hogy „adatait a Köanyv Hivataltól vásároltuk meg”, sokakban felmerül a gyanú, hogy jogszerűen történhetett-e ez. Ilyenkor a biztos tájékoztatja a panaszost, hogy ez az eljárás — természetesen az egyéb törvényi feltételek fennállása esetén — a jogszabályoknak megfelel, és a letiltás jogával és lehetőségével élve veheti elejét a további küldemények érkezésének. (350/A/1999, 369/A/1999, 373/A/1999, 382/A/1999, 386/A/1999) A letiltási lehetőségről született 1999-ben egy fontos törvénymódosítás. Több beadvány is érkezett, melyben

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes